Poštovani gospodine predsjedniče. Ja sam postavio dva zastupnička pitanja 11. listopada ministru pravosuđa i nije mi odgovorio u roku od 30 dana, evo i roku 60 dana pa molim, odnosno apeliram na vas da se ti odbori požure. Isto tako bih želio reći da je Hrvatski sabor jednoglasno 16. listopada usvojio zaključak u kojem se Državno odvjetništvo Republike Hrvatske obvezuje da u roku od 60 dana podnese izvješće Hrvatskom saboru o poduzetim mjerama radi otkrivanja, izručivanja i kažnjavanja počinitelja ratnih zločina nad djecom i civilnim osobama ubijenim tijekom Domovinskog rata. Evo i taj rok ističe, nismo dobili odgovore. Zahvaljujem.
Hvala lijepa poštovani zastupniče. Iskoristili ste plenarnu sjednicu, a mogli ste koristit pisani put. Naravno da zahtijevamo od Vlade Republike Hrvatske i nadležnih ministarstava da u skladu sa pravilima i Poslovnikom Hrvatskog sabora dostavljaju odgovore na zastupnička pitanja. Hvala vam lijepa.